**Пречки за назначаване като държавен служител**

За държавен служител не може да бъде назначавано лице, което:

1. би се оказало в йерархическа връзка на ръководство и контрол със съпруг или съпруга, с лице, с което е във фактическо съжителство, роднина по права линия без ограничения, по съребрена линия до четвърта степен включително или по сватовство до четвърта степен включително;

2. е едноличен търговец, неограничено отговорен съдружник в търговско дружество, управител, търговски пълномощник, търговски представител, прокурист, търговски посредник, ликвидатор или синдик, член на орган на управление или контрол на търговско дружество или кооперация;

3. е народен представител;

4. заема ръководна или контролна длъжност в политическа партия;

5. работи по трудово правоотношение, освен като преподавател във висше училище;

6. работи по друго служебно правоотношение, освен при условията на чл. 16а, ал. 4 или чл. 81б от Закона за държавния служител.